Kamu bisa jelasin ke aku soal Pandidikan Kajuruan Padusi dalam bahasa minangkabau?

Pandidikan Kajuruan Padusi atau Meisjes Volk Onderwijs iyolah sikolah kajuruan nan didirian di maso Panjajahan Balando. Meisjes Volk Onderwijs khusus manarimo anak padusi sajo. Syaratnyo adolah nan alah tamat Sikolah Desa (Volksschool) tigo taun, aratinyo alah pandai manulih jo mambaco. Palajaran nan diagiah di sikolah ko adolah mamasak, manjaik, manyulam, marendo, jo marajuik. Guru nan maaja biasonyo adolah guru padusi pulo nan alah lulus Kweekschool (Pandidikan Kaguruan). Guru ‘ko pasiah babahaso Balando sainggo muriknyo pun diaja pulo dasar-dasar bahaso Balando. Guru padusi ‘tu dipanggia Encik atau Ibu. Indak hanyo pamarentah Balando sajo nan mandirikan sikolah katiko itu. Ado pulo sikolah kajuruan khusus untuak anak padusi nan didirikan dek pihak swasta. Sikolah ‘tu namonyo Huishoudschool (Sikolah Rumah Tangga) nan lamo barajanyo tigo taun.

Meisjes Volk Onderwijs untuak anak padusi di Minangkabau pun banyak pulo didirikan dek Balando. Di Pasisia Salatan misalnyo, ado Meisjes Volk Onderwijs di Kambang. Banyak murik lulusan sikolah ‘tu nan pandai masak-mamasak jo jaik-manjaik dan pandai pulo babahaso Balando ciek jo duo. Rato-rato murik-murik Meisjes Volk Onderwijs di Kambang lahia sakitar tahun 1920-an.